IX 
E Siluris Aspredinoideos et Loricarioideos. 
E Cyprinis Gonorhynclioideos et Amblyopsioideos. 
Ex Esocibus Mormyroideos , Galaxioidcos , Alepoceplialoideos. 
E Clupesocibus Arapaimoideos. 
E Salmonibus Erytlirinoideos , Salmonoideos , Cliaracinoideos , Ster- 
noptygoideos. 
E Muraenis Saccopharyngoidcos. 
Quot denique sint genera ad familias Arcbipelagicas pertinentia, 
sed in ipso Archipelago non viventia , sub oculos cadet , si sequentem sy- 
nopsin inspicias , in qua ea genera, quibus Arcliipelagus caret, tenuiore 
typo designata sunt quam quae in Archipelago inveniuntur. 
Quotquot piscium nunc notorum generibus, familiis, ordinibus 
adhuc viventibus Arcliipelagus caret, tamen, si respicias, quam arctis 
finibus , ratione habita totius terrae , hoc mare contineatur , notatu 
dignum videtur, e 40 ordinibus, quos ego infra admisi, 36, et e 
159 familiis 104 ad hanc regionem pertinere , ita ut ab Archipelago, 
quamvis piscium formis abundantissimo , tamen 10 ordines, familiae 
55 alienae sint. 
In Catalogo nominibus specierum , quas ego admisi, adjecta invenies 
primum synonymorum principalia , tum terrarum partes , ubi occurrerunt, 
denique libros et dissertationes , in quibus vel descriptae vel depictae 
sunt. Et, ut de synonymis loquar, me non omnia omnium specierum 
adjecisse doleo. Ego vero inter ipsum catalogum typis excutiendum 
synonymorum capitalia festinans adscripsi. Nam quum paginarum 
excussarum prima exempla ad emendandum mihi missa perquam cito 
ad officinam repeterentur, temporis angustiae me prohibuerunt, quo- 
minus synonymiam completam compilarem ; tamen si synonyma a prin- 
cipalibus ichthyologis adhibita desideres , non multa omissa esse con- 
fido. 
In enumerandis piscium domiciliis , quatenus attinent species Archi- 
pelagicas , nihil nisi nomina insularum apposui , unde mea specimina ori- 
unda sunt, omnes locos, in quibus habitant , singulatim enarrare nolui. 
